09/03/2021 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Proceso selectivo para elaborar unha lista de persoal temporal para postos de técnico especialista en xestión

ANUNCIO RESOLUCIÓN NÚMERO 7773/2021 POLA QUE SE APROBA A LISTA DEFINITIVA DE PERSOAS ADMITIDAS E EXCLUÍDAS ÁS PROBAS SELECTIVAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE TÉCNICO ESPECIALISTA EN XESTIÓN, SE NOMEA TRIBUNAL CUALIFICADOR E SE ANUNCIA DATA, HORA E LUGAR DE CELEBRACIÓN Por resolución número 7773 do 4 de marzo de 2021, que se transcribe a continuación, o presidente da Deputación Provincial da Coruña, D. Valentín González Formoso, aprobou a lista definitiva de admitidos e excluídos ás probas para elaborar una lista de persoal temporal para postos de técnico especialista en xestión, fixou a data do primeiro exame e nomeou aos membros do tribunal: “Rematado o prazo para presentar reclamacións á relación provisional de persoas admitidas e excluídas para participar nas probas selectivas para elaborar unha lista de aspirantes a nomeamentos como funcionarios interinos e/ou contratacións laborais temporais para postos de técnico especialista en xestión convocada por resolución da presidencia número 20291 do dous de xullo de dous mil vinte (BOP núm.103, do oito de xullo de dous mil vinte) e revisadas as alegacións achegadas, RESOLVO: Primeiro. –Aprobar a relación definitiva de persoas admitidas e excluídas ao proceso selectivo: Segundo. –Nomear ao tribunal cualificador do proceso selectivo, que terá a seguinte composición: Terceiro. –A realización do primeiro exercicio terá lugar o día 22 de marzo de 2021, ás 12.00 horas, na Sala Juanjo Gallo da Deputación Provincial de Coruña (6.º andar, Avda. Porto da Coruña, núm.2, 15003 A Coruña). Tendo en conta as recomendacións das autoridades sanitarias fronte á COVID-19, adóptanse as seguintes medidas preventivas para protexer a saúde de todas as persoas implicadas no proceso selectivo e evitar o contaxio e a propagación da Covid-19: Tanto nas zonas comúns (accesos, aseos, corredores) como na zona do exame, será obrigatorio: o uso de máscaras, preferentemente hixiénicas e cirúrxicas; o mantemento dunha distancia mínima interpersoal de 1,5 metros e o uso de xel hidroalcohólico, seguindo as instrucións do persoal de seguridade e dos membros do Tribunal ou dos seus colaboradores. Os accesos e as saídas do edificio e da zona do exame deberán ser ordenadas, en fila e gardando a distancia interpersoal obrigatoria. As persoas aspirantes deberán acudir co DNI (ou, no seu defecto, permiso de conducir ou pasaporte), retirándose a máscara o tempo imprescindible para a súa identificación. Así mesmo, acudirán provistos de bolígrafo azul ou negro, de maneira individual para non compartir. O incumprimento das medidas de protección suporá a exclusión do proceso selectivo. A presente resolución, que pon fin á vía administrativa, é susceptible de interposición de recurso potestativo de reposición ante o presidente desta Deputación, no prazo dun mes dende a publicación desta resolución, de acordo co establecido na Lei 39/2015, do 1 de outubro, do Procedemento Administrativo Común das Administracións Públicas; ou directamente de recurso contencioso-administrativo no prazo de dous meses ante o Xulgado do Contencioso-Aministrativo da Coruña, de acordo coa Lei 29/1998, reguladora da Xurisdición Contencioso-administrativa. Todo isto sen prexuízo de calquera outro que estime procedente. A Coruña, 4 de marzo de 2021. O PRESIDENTE, O SECRETARIO, PDFR 26013/2019 do 29/07/2019 O DEPUTADO Antonio Leira Piñeiro José Luis Almau Supervía